Torynorrhina flammea

Torynorrhina flammea er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En ganske stor (ca. 30-35 millimeter), avlang, blank gullbasse. Arten er svært variabel i fargen og kan være grønn, kobberfarget, purpurfarget eller blåfiolett. "Snuten" er avrundet firkantet uten horn eller tenner. Beina er mørke.

Utbredelse 
Arten er vidt utbredt i Sørøst-Asia og er kjent fra Assam, Thailand, Malaysia og det sørlige Kina.

Systematisk plassering 
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Torynorrhina Arrow, 1907
 Torynorrhina flammea (Gestro, 1888)
 Torynorrhina flammea cariana (Gestro, 1891))
 Torynorrhina flammea chicheryi Ruter, 1980 - noen ganger regnet som en egen art 
 Torynorrhina flammea flammea (Gestro, 1888)
 Torynorrhina flammea incisa Arrow, 1910
 Torynorrhina flammea malayana  Miksic, 1980

Kilder

Eksterne lenker 
 Torynorrhina på Encyclopedia of life
 

Gullbasser
Dyr formelt beskrevet i 1888
Dyr formelt beskrevet av Raffaello Gestro